

# COFNODION Y CYNGOR

Yng nghyfarfod y Cyngor

a gynhaliwyd yn y Brifysgol ar 17 Chwefror 2025

**Presennol:** Mrs Marian Wyn Jones (Cadeirydd), Ms Nida Ambreen, yr Athro Edmund Burke, yr Athro Andrew Edwards, yr Athro Rhiannon T. Edwards, Dr Ama Eyo-Otung,Mr Eric Hepburn CBE, Dr Aled Llion Jones, Syr Paul Lambert, Ms Julie Perkins, Dr John T. Prabhakar, Mrs Emily Rees, Dr Ian Rees, Mr Gwion Rowlands, Mr Rheon Tomos, yr Athro Oliver Turnbull, yr Athro David Viner, yr Athro Tim Wheeler DL, yr Athro Jean White CBE a Ms Elin Wyn

**Ymddiheuriadau:**  Dim

**Yn bresennol hefyd:** Yr Athro Nicky Callow (Dirprwy Is-ganghellor (Addysg a Phrofiad Myfyrwyr), yr Athro Mike Larvin (Dirprwy Is-ganghellor / Pennaeth y Coleg Meddygaeth ac Iechyd), yr Athro Morag McDonald (Dirprwy Is-ganghellor / Pennaeth y Coleg Gwyddoniaeth a Pheirianneg), yr Athro Paul Spencer, (Dirprwy Is-ganghellor (Ymchwil)), yr Athro Enlli Thomas (Dirprwy Is-ganghellor / Pennaeth Coleg y Celfyddydau, Dyniaethau a Gwyddorau Cymdeithas), Mr Michael Flanagan (Prif Swyddog Trawsnewid), Mrs Tracy Hibbert (Prif Swyddog Pobl), Mrs Gwenan Hine (Ysgrifennydd y Brifysgol), Mrs Patricia Murchie (Prif Swyddog Marchnata), Mr Martyn Riddleston (Prif Swyddog Cyllid) a Mr Mike Wilson (Prif Swyddog Strategaeth a Chynllunio).

*Cynhaliwyd y cyfarfod yn Neuadd Reichel, Prifysgol Bangor a thrwy Teams.*

**24.39 CYFRINACHEDD**

Atgoffodd y Cadeirydd aelodau’r Cyngor, a’r rhai oedd yn bresennol, am natur gwbl gyfrinachol y trafodaethau a gynhelir yn y cyfarfod.

Nodwyd y byddai'r cyfarfod yn cael ei recordio at ddibenion drafftio'r cofnodion. Bydd y recordiad yn cael ei ddinistrio unwaith y bydd y cofnodion wedi'u paratoi.

**24.40 DATGANIADAU O FUDDIANT**

1. Atgoffwyd yr aelodau y dylent ddatgelu unrhyw fuddiannau personol, ariannol neu fanteisiol mewn unrhyw fater a ystyrir yn y cyfarfod hwn cyn i'r mater hwnnw gael ei ystyried.

Datganodd Dr Aled Llion Jones fuddiant mewn perthynas ag eitem 24.25D ar yr agenda.

* 1. **MARWOLAETHAU**
1. Cyfeiriodd y Cadeirydd at farwolaeth ddiweddar yr Arglwydd Dafydd Elis-Thomas, gan nodi bod ei wasanaeth fel Canghellor y Brifysgol ac fel Cadeirydd Cyngor y Brifysgol wedi gadael gwaddol parhaol. Graddiodd yr Arglwydd Elis-Thomas o Brifysgol Bangor gyda gradd yn y Gymraeg, ac yna doethuriaeth yn y Gymraeg. Roedd hefyd yn ddarlithydd mewn Drama cyn mynd i fyd gwleidyddiaeth. Yn 2000, i gydnabod ei gyfraniad i'r Brifysgol ac i Gymru, fe'i gwnaed yn Gymrawd er Anrhydedd o’r Brifysgol. Yn ogystal â'i gyfraniadau academaidd, roedd yr Arglwydd Elis-Thomas yn wleidydd gweithgar a wnaeth gyfraniad sylweddol i Gymru.

Nododd y Cadeirydd ei bod wedi bod yn bleser dilyn yr Arglwydd Elis-Thomas fel Cadeirydd y Cyngor. Roedd bob amser yn gefnogwr ac yn ffrind ysbrydoledig i'r Brifysgol. Nodwyd y byddai'r Cadeirydd yn ysgrifennu at weddw'r Arglwydd Elis-Thomas i gyfleu cydymdeimlad dwysaf y Brifysgol.

1. Yn ogystal, cyfeiriodd y Cadeirydd at farwolaethau diweddar y canlynol:
* **Dave Lloyd,** Cyn-ddarlithydd Nyrsio Iechyd Meddwl, Ysgol Gwyddorau Iechyd
* **Yr Athro Ronald Brown,** Athro Emeritws a chyn Athro Mathemateg Bur
* **Elizabeth Susan Plumpton,** Cyn-dechnegydd yn yr Ysgol Gwyddorau Biolegol
* **Yr Athro Andrew Radford**, Cyn-bennaeth yr Adran Ieithyddiaeth
* **Stuart Stanton,** Cydymaith er Anrhydedd a chyn-fyfyriwr yn yr Ysgol Hanes, y Gyfraith a Gwyddorau Cymdeithas
* **Ronald George Tucker,** Cyn-fyfyriwr
* **(John) Howard Riley,** Cyfansoddwr a Phianydd, a chyn-fyfyriwr

Safodd yr aelodau mewn tawelwch er cof amdanynt.

**24.42 COFNODION**

1. **Cadarnhawyd** cofnodion y cyfarfod a gynhaliwyd ar 25 Tachwedd 2024.

Cynghorwyd y Cyngor bod nodiadau'r Diwrnod Cwrdd i Ffwrdd a gynhaliwyd ar 26 Tachwedd 2024 ar gael yn system AdminControl. Cadarnhaodd y Cadeirydd y byddai'r camau gweithredu sy'n deillio o'r Diwrnod Cwrdd i Ffwrdd yn cael eu trafod yn ystod amrywiol eitemau ar yr agenda.

1. Darparwyd cofnod gweithredu a oedd yn nodi’r cynnydd ar holl gamau gweithredu’r Cyngor sydd heb eu cwblhau. Nododd y Cyngor yr adroddiadau cynnydd a'r camau gweithredu a gwblhawyd. **Nodwyd** diweddariad o gynllun gwaith y Cyngor.

**Cyfrifoldebau'r Bwrdd Gweithredol ac Organogram (cofnod 23.83B)**

**Nododd** y Cyngor ddogfen Cyfrifoldebau'r Bwrdd Gweithredol, a'r Organogram.

**Gwersyll (cofnod 24.26)**

Rhoddodd y Prif Swyddog Gweithredu ddiweddariad i’r aelodau am faterion yn ymwneud â’r gwersyll a phrotestiadau gan fyfyrwyr. **[Materion cyfyngedig]**

**24.43 RHEOLI RISG**

1. Cyflwynodd Syr Paul Lambert yr eitem ar reoli risg, gan nodi bod y Cyngor yn derbyn y Gofrestr Risg Gorfforaethol yn rheolaidd fel atodiad i'r Pwyllgor Archwilio a Risg. Fodd bynnag, penderfynwyd cyflwyno'r Gofrestr fel eitem ar wahân ar yr agenda er mwyn i'r Cyngor allu ystyried a chael gwybod am y risgiau lefel uchaf.
2. Cyflwynodd y Prif Swyddog Strategaeth a Chynllunio y Radar Risgiau Corfforaethol, a’r Gofrestr Risgiau Strategol. Aethpwyd â'r Cyngor drwy'r risgiau lefel uchaf. Nodwyd y bydd y Pwyllgor Archwilio a Risg, yn ei gyfarfod nesaf, yn dechrau canolbwyntio ar ddau neu dri o'r risgiau corfforaethol y tu hwnt i oddefgarwch. Bydd canlyniadau’r ymchwiliadau manwl yn cael eu rhannu gyda'r Cyngor drwy gofnodion y Pwyllgor.

Croesawodd yr aelodau gyflwyniad y Radar Risgiau Corfforaethol, gan nodi ei fod yn ffordd effeithiol o amlygu'r risgiau lefel uchaf.

Bu trafodaeth, a nodwyd y pwyntiau canlynol:

**[Materion cyfyngedig]**

Cadarnhaodd yr aelodau bwysigrwydd sicrhau bod y Cyngor yn cael gweld y Gofrestr Risgiau, ac yn enwedig y risgiau sy'n sgorio uchaf. Diolchwyd i'r Prif Swyddog Strategaeth a Chynllunio a'r Uwch Swyddog Cynllunio am eu gwaith wrth baratoi'r adroddiadau.

**24.44 IECHYD A DIOGELWCH**

Cyflwynodd y Prif Swyddog Gweithredu Adroddiad Iechyd a Diogelwch Blynyddol 2023/24, ac amlinellodd faterion diweddar a drafodwyd yn y Pwyllgor Iechyd, Diogelwch a Rheoli Argyfyngau. Nodwyd bod Polisi Iechyd a Diogelwch newydd, sy’n adlewyrchu'r ddeddfwriaeth gyfredol, wedi'i gymeradwyo, a bod ymchwiliadau manwl wedi'u cynnal i deithio dramor, ac i long ymchwil y Prince Madog.

Nodwyd yr uchafbwyntiau perfformiad o’r Adroddiad Iechyd a Diogelwch Blynyddol:

* Roedd gwelliant sylweddol yn nifer y staff a gwblhaodd yr hunanasesiad a’r hyfforddiant ar ddefnyddio cyfrifiaduron, ac mae’r perfformiad bellach yn agos at y targed.
* Bu gostyngiad yn nifer y staff newydd a gwblhaodd y sesiwn gynefino Iechyd a Diogelwch ar-lein.
* Cadarnhaodd y Prif Swyddog Gweithredu fod hyfforddiant gorfodol yn ffocws allweddol i'r Bwrdd Gweithredol. Yn dilyn cwestiwn gan y Cadeirydd, **cytunwyd** y byddai ystyriaeth bellach yn cael ei rhoi i'r sancsiynau pe na bai aelod o staff yn cwblhau'r hyfforddiant gorfodol.
* **[Materion cyfyngedig]**
* **[Materion cyfyngedig]**

Yn dilyn trafodaeth, croesawodd yr aelodau gadarnhad bod y Bwrdd Gweithredol yn cael gweld y materion a godwyd yn yr adroddiad.

**Cytunwyd** y byddai'r Prif Swyddog Gweithredu’n rhoi diweddariad am y sesiwn gynefino Iechyd a Diogelwch yn y cyfarfod nesaf. **Cytunwyd** hefyd y byddai'r Prif Swyddog Gweithredu’n ystyried a ellid dosbarthu'r Adroddiad Iechyd a Diogelwch Blynyddol yn ehangach ymhlith aelodau staff.

**24.45 ADRODDIAD PERFFORMIAD INTEGREDIG**

Cyflwynodd y Prif Swyddog Strategaeth a Chynllunio Adroddiad Perfformiad Integredig Chwarter 1 er gwybodaeth a sicrwydd.

Nodwyd, yn ogystal â'r ddau Adroddiad Perfformiad Integredig Blynyddol a gyflwynwyd i'r Cyngor (2022/23 a 2023/24), bod adroddiadau chwarterol rheolaidd yn cael eu cyflwyno er mwyn darparu datganiad sefyllfa o berfformiad y Brifysgol yn ystod y flwyddyn.

Nodwyd mai adroddiad interim yw hwn yn seiliedig ar y cyfnod adrodd 1 Awst - 31 Hydref 2024 (chwarter 1) ac mae’n canolbwyntio ar ddangosyddion arweiniol hanfodol sy'n effeithio ar y perfformiad tymor hwy y mae’r metrigau blynyddol yn mynd i'r afael ag ef.

**[Materion cyfyngedig]**

Diolchodd y Cadeirydd i'r Prif Swyddog Strategaeth a Chynllunio am ei adroddiad cynhwysfawr, a chafodd Adroddiad Perfformiad Integredig Chwarter 1 ei **nodi**.

**24.46 CYNALIADWYEDD ARIANNOL**

1. Rhoddodd yr Is-ganghellor sylwadau agoriadol am yr heriau ariannol sy’n wynebu’r Brifysgol a'r sector addysg uwch yn ehangach. Nodwyd y canlynol:
* Mae nifer sylweddol o brifysgolion y Deyrnas Unedig dan bwysau ariannol ac yn ymgymryd ag ymyriadau ariannol.
* Mae'r gyfradd ymgeisio yn gostwng, ac mae gan Gymru’r gyfradd ymgeisio isaf (32%) o genhedloedd y Deyrnas Unedig.

**[Materion cyfyngedig]**

Trosglwyddodd yr Is-ganghellor yr awenau i'r Prif Swyddog Cyllid i arwain yr aelodau drwy'r diweddariad ariannol.

*Ymunodd Dr Ama Eyo â’r cyfarfod.*

1. **Diweddariad am y Sefyllfa Ariannol**

Cyflwynodd y Prif Swyddog Cyllid y Diweddariad am y Sefyllfa Ariannol a nododd fod yr adroddiad yn amlinellu'r camau gweithredu a gynigiwyd gan y Brifysgol mewn ymateb i'r sefyllfa ariannol bresennol, i'w cyflwyno i'r banciau, MEDR ac USS.

**[Materion cyfyngedig]**

Hysbyswyd yr aelodau fod MEDR a Llywodraeth Cymru wedi cael eu briffio ar y sefyllfa, a bydd gohebiaeth yn cael ei hanfon at yr holl staff a myfyrwyr fore Mercher, ac yna cynhelir cyfarfod i'r holl staff brynhawn Mercher. Nodwyd yr amserlen arfaethedig ar gyfer symud y materion hyn ymlaen, a phwysleisiwyd pa mor bwysig yw cadw at yr amserlen honno.

Diolchwyd i'r Prif Swyddog Cyllid am ei ddiweddariad cynhwysfawr.

**[Materion cyfyngedig]**

Yn dilyn trafodaeth, gwnaeth y Cyngor **gydnabod** y gofyniad i wneud arbedion, a nodwyd, pe bai gofyniad i ystyried diswyddiadau gorfodol, y byddai cyfarfod eithriadol o’r Cyngor yn cael ei gynnal i geisio cymeradwyaeth bryd hynny.

1. **Ailddylunio’r Gwasanaethau Proffesiynol**

Nododd y Prif Swyddog Gweithredu, yn dilyn ei ddiweddariad yn Niwrnod Cwrdd i Ffwrdd y Cyngor ym mis Tachwedd, fod opsiynau pellach wedi eu datblygu o ran ailddylunio’r Gwasanaethau Proffesiynol. Hysbyswyd yr aelodau am y cynlluniau presennol ar gyfer y Gwasanaethau Proffesiynol, ac amlinellwyd y strwythurau arfaethedig.

**[Materion cyfyngedig]**

Diolchwyd i'r Prif Swyddog Gweithredu am ei ddiweddariad, a chroesawyd y newidiadau a amlinellwyd.

1. **Adolygiad Academaidd**

Cyflwynodd y Dirprwy i’r Is-ganghellor (Arweinyddiaeth Academaidd) ddiweddariad i'r Cyngor am y gwaith sy'n cael ei wneud ar gynaliadwyedd yr ysgolion academaidd.

**[Materion cyfyngedig]**

Nododd y Dirprwy i’r Is-ganghellor yn ystod trafodaethau gyda Phenaethiaid Ysgolion bod angen sicrhau bod cefnogaeth lles briodol ar gael i staff. Cadarnhaodd y Prif Swyddog Pobl fod nifer o fentrau'n cael eu datblygu, gan gynnwys hyfforddiant cefnogaeth iechyd meddwl iAct ychwanegol, cefnogaeth gydag ymddeol, cefnogaeth i ysgrifennu CV ac ati. Yn ogystal, byddai gan bob Ysgol a Gwasanaeth Proffesiynol gefnogaeth gweithwyr proffesiynol o’r adrannau Cynllunio ac Adnoddau Dynol i weithio ochr yn ochr â nhw wrth i’r gwaith o ailddylunio fwrw yn ei flaen.

Diolchwyd i'r Dirprwy i’r Is-ganghellor a'r Prif Swyddog Strategaeth a Chynllunio am eu hadroddiad cynhwysfawr.

**24.47 MATERION YSTADAU**

1. **Ysgol Feddygol Gogledd Cymru: Achos Busnes y Rhaglen Gyfalaf**

**[Materion cyfyngedig]**

Ar ôl ystyriaeth, **cymeradwyodd** y Cyngor gyflwyno'r Achos Busnes i Lywodraeth Cymru.

1. **Cael Gwared ar Eiddo**

Cynghorodd y Prif Swyddog Gweithredu’r Cyngor fod y Brifysgol, fel rhan o’r rhaglen cynaliadwyedd ariannol, yn ymgymryd â rhaglen o resymoli’r ystad, gan arwain at gael gwared ar rai o’i hasedau yn ôl pob tebyg. Yn benodol, cynhaliwyd trafodaeth yng nghyfarfod diweddar y Pwyllgor Cyllid ynghylch y posibilrwydd o gael gwared ar dri eiddo’n gychwynnol. Cadarnhawyd, yn dilyn cais gan y Pwyllgor Cyllid, fod tri phrisiad wedi dod i law ar gyfer pob eiddo a byddant yn cael eu rhoi ar y farchnad yn fuan.

Rhoddwyd sicrhad i’r Cyngor, yn unol â gofynion y Comisiwn Elusennau, y byddai gwaith papur priodol a thrylwyr yn cael ei ddarparu pan fyddai'r Brifysgol mewn sefyllfa i ofyn am gymeradwyaeth i werthu.

1. **Sefydliad Elusennol Albert Gubay / Ysgol Friars**

Nododd y Prif Swyddog Gweithredu ar gyfer y cofnod ei fod wedi darparu diweddariad drwy e-bost i'r Cyngor yn gynharach yn y mis ynghylch mater Sefydliad Elusennol Albert Gubay ac Ysgol Friars.

**[Materion cyfyngedig]**

**Nodwyd** y diweddariad ar gyfer y cofnod.

*Ymunodd Ms Sergine Monple, Cyfarwyddwr Ymgysylltu Byd-eang dros dro, â’r cyfarfod*

**24.48 YMGYSYLLTU BYD-EANG**

1. Rhoddodd y Dirprwy i’r Is-ganghellor (Ymgysylltu Byd-eang) ddiweddariad i’r Cyngor ynglŷn â risgiau’r portffolio Ymgysylltu Byd-eang. **[Materion cyfyngedig]**
2. Cafwyd trafodaeth, a nodwyd y pwyntiau canlynol:

**[Reserved Business]**

Diolchodd y Cadeirydd i'r Dirprwy i’r Is-ganghellor a Ms Monple am y cyflwyniad a'r diweddariad.

*Gadawodd Ms Monple y cyfarfod.*

*Ymunodd Mr Tim McCann, Cyfarwyddwr Ymgyrchoedd a Naratif Brand, Mr Joe Brown, Designdough, a Mrs Tracey Roberts, Pennaeth y Cyfryngau a Chyfathrebu â'r cyfarfod.*

**24.49 NARATIF BRAND / DIWEDDARIAD YNGHYLCH CYFATHREBU**

1. **Naratif Brand**

Cyflwynodd y Prif Swyddog Marchnata ddiweddariad am y naratif brand, gan nodi bod brand y Brifysgol wedi cael ei erydu dros y blynyddoedd. O ganlyniad, cytunwyd i gynnal project naratif brand, gyda chefnogaeth asiantaeth brand a dylunio allanol – Designdough.

Cynghorodd Mr McCann yr aelodau fod angen ar y Brifysgol am hunaniaeth brand newydd sy’n fyd-eang a nodweddiadol, gan ei sefydlu fel sefydliad ymchwil-ddwys sydd wedi'i gwreiddio yn ei lleoliad, ac sy'n anrhydeddu iaith a diwylliant Cymru, elfennau sy’n unigryw iddi. Ychwanegodd Mr Brown fod Designdough, gan weithio gyda thîm brand y Brifysgol, wedi cynnal ymchwil desg, dadansoddiad o gystadleuwyr a gwaith ymgysylltu gyda staff, myfyrwyr presennol a darpar fyfyrwyr, aelodau'r Cyngor a rhanddeiliaid i ailystyried y naratif brand.

Cafwyd trafodaeth, a nodwyd y pwyntiau canlynol:

* Mae’r naratif brand newydd yn adlewyrchu hunaniaeth unigryw'r Brifysgol.
* Mae cyflogadwyedd yn un o brif bwyntiau’r naratif, ynghyd â llwyddiant.
* Dylai'r Brifysgol ddathlu ei chyn-fyfyrwyr.
* Dylai rhagoriaeth ymchwil, ar draws y tri Choleg, fod yn thema gref.
* Cyfeirir at gryfder y Brifysgol mewn cynaliadwyedd.
* Mae Grŵp Tasg a Gorffen wrthi'n gweithio ar naratifau terfynol y brand, ond yn ogystal, cynhelir adolygiadau ar ôl 6 a 12 mis.
* Mae Undeb y Myfyrwyr wedi bod yn rhan o'r cyfnod ymgynghori ac yn aelodau o'r Grŵp Tasg a Gorffen.

Oherwydd anawsterau technegol ni chyflwynwyd y cyflwyniad llawn. Fodd bynnag, **cytunwyd** y byddai sesiwn friffio untro’n cael ei rhoi i'r Cyngor, ar adeg addas yn y dyfodol.

1. **Strategaeth Gyfathrebu**

Cyflwynodd Mrs Roberts y Strategaeth Gyfathrebu a oedd newydd ei chymeradwyo, a diolchwyd i Gadeirydd y Cyngor a Ms Wyn am eu mewnbwn i'r broses ddrafftio. Hysbyswyd yr aelodau, yn y dirwedd addysg uwch gystadleuol a chydgysylltiedig bresennol, fod strategaeth gyfathrebu gadarn yn hanfodol i sicrhau llwyddiant ac enw da'r Brifysgol. Nodwyd mai nod y Strategaeth yw sicrhau bod yr holl ymdrechion o ran cyfathrebu yn gydlynol, yn bwrpasol, ac yn cyd-fynd â'r nodau sefydliadol ehangach, ac, yn ei hanfod, bod y Strategaeth wedi'i chynllunio i wella sut mae'r Brifysgol yn cyfleu ei chryfderau a'i llwyddiannau, gan gefnogi ei chenhadaeth a'i gweledigaeth. Nodwyd y bydd Cynllun Gweithredu’n cael ei ddatblygu, ochr yn ochr â'r naratif brand wedi'i gwblhau.

Mae'n bwysig pwysleisio bod Strategaeth Gyfathrebu yn gyfrifoldeb i'r Brifysgol gyfan, gyda marchnata a chyfathrebu’n allweddol i lwyddiant y sefydliad. Nodwyd bod y Strategaeth yn gweithio ochr yn ochr â'r Strategaeth Marchnata a Recriwtio ac yn bwydo i'r dangosyddion perfformiad allweddol yn y ddogfen honno.

Cododd Ms Ambreen yr her o sicrhau bod gohebiaeth sy’n cael ei hanfon at fyfyrwyr bob amser yn adlewyrchu'r ohebiaeth sy’n cael ei hanfon at staff, a byddai'n ddefnyddiol ystyried dod â'r ddau linyn at ei gilydd. Nododd y Prif Swyddog Marchnata fod yr aelod staff sy'n gyfrifol am gyfathrebu â myfyrwyr bellach yn gweithio'n agosach gyda'r tîm cyfathrebu, er mwyn sicrhau mwy o gysondeb yn y negeseuon.

Nodwyd bod y Bwletin Staff yn rhan bwysig o'r gyfres o ddulliau cyfathrebu, gan dderbyn tua 600-700 o gliciadau fesul rhifyn. Mae’n parhau i fod yn hanfodol i'r holl staff anfon newyddion da i'r tîm cyfathrebu, ac mae hwn yn bwynt sydd bellach wedi'i gynnwys yn yr hyfforddiant i reolwyr a gynigir gan y Brifysgol.

Nodwyd bod cyfarfodydd staff misol yn cael eu cynnal mewn sectorau eraill i rannu negeseuon allweddol, ac i dderbyn adborth. Dywedodd y Prif Swyddog Marchnata fod cynlluniau ar waith i sicrhau bod cyfarfodydd megis yr Uwch Grŵp Arweinyddiaeth yn cael eu defnyddio yn y ffordd hon yn y dyfodol.

1. Diolchodd y Cadeirydd i bawb a oedd wedi cyflwyno a nododd fod y Cyngor yn edrych ymlaen at dderbyn diweddariadau pellach am y ddau agwedd yn y dyfodol.

*Gadawodd Mr McCann, Mr Brown a Mrs Roberts y cyfarfod.*

**24.50 ADRODDIAD UNDEB Y MYFYRWYR**

Gwahoddodd Cadeirydd y Cyngor Ms Ambreen a Mr Rowlands i roi diweddariad gan Undeb y Myfyrwyr.

Dyma rai pwyntiau allweddol:

* Mae gwaith yn parhau ar ddatblygu strategaeth 5 mlynedd newydd ar gyfer Undeb Bangor.
* Bydd Archwiliad Llywodraethu o Undeb y Myfyrwyr yn cael ei gynnal gan archwilwyr mewnol y Brifysgol, TIAA, ym mis Chwefror. Bydd yr archwiliad yn asesu’r prosesau adrodd a sicrwydd a’r aliniad â chyfansoddiad Undeb y Myfyrwyr. Yn ogystal, bydd Archwiliad Ariannol yr Undeb yn digwydd ym mis Chwefror.
* Ym mis Ionawr, cyflwynwyd model arfaethedig i godi tâl ar fyfyrwyr i ymuno â Chlybiau a Chymdeithasau Undeb Bangor o fis Medi 2025 i Fwrdd Ymddiriedolwyr Undeb Bangor.
* Cynhaliwyd arolwg o brofiad myfyrwyr Cymraeg i gasglu dealltwriaeth am brofiad myfyrwyr Cymraeg.
* Mae Is-bwyllgor Llywodraethu'r Undeb yn goruchwylio adolygiad o lywodraethu a strwythur UMCB.

Rhoddodd Ms Ambreen a Mr Rowlands eu sylwadau hefyd ar y trafodaethau am nifer o faterion a oedd wedi digwydd **[Materion cyfyngedig]**

Hefyd, dywedodd Mr Rowlands wrth y Cyngor ei fod wedi derbyn cyfle proffesiynol newydd

a fydd yn golygu y bydd yn rhaid iddo roi’r gorau i’w swydd fel Llywydd UMCB cyn diwedd ei dymor etholedig, a’i ddiwrnod olaf yn y swydd fydd 11 Ebrill. Nododd Mr Rowlands nad oedd ei benderfyniad yn un hawdd, gan ei bod wedi bod yn fraint gwasanaethu fel Llywydd UMCB.

Nododd y Cadeirydd ei bod wedi bod yn bleser cael Mr Rowlands yn aelod o'r Cyngor dros yr ychydig fisoedd diwethaf. Nid oedd yn syndod iddo gael cynnig y swydd newydd, gan ei bod wedi gweld ei aeddfedrwydd yn ystod ei gyfnod ar y Cyngor. Ar ran y Cyngor, dymunodd y Cadeirydd yn dda i Mr Rowlands yn y swydd newydd hon.

Diolchodd y Cadeirydd i Ms Ambreen a Mr Rowlands am eu hadroddiad cynhwysfawr, gan nodi pa mor bwysig yw sicrhau bod Undeb y Myfyrwyr yn parhau i fod yn rhan o'r prosesau sy’n mynd rhagddynt.

**24.51 AELODAETH Y CYNGOR**

1. Cyflwynodd Ysgrifennydd y Brifysgol y papur gan y Panel Penodi, gan nodi bod ymarfer recriwtio wedi'i gynnal i benodi dau Aelod Annibynnol newydd i gymryd lle Mr Devani a Mrs Perkins. Hysbyswyd yr aelodau fod bywgraffiadau byr o'r ddau enwebai wedi eu cynnwys yn y gwaith papur a gyflwynwyd i'r Cyngor.

Hysbyswyd yr aelodau fod y Panel Penodi wedi argymell y dylai'r Cyngor benodi'r unigolion canlynol yn aelodau annibynnol o'r Cyngor

* Y Barnwr Meleri Tudur, am gyfnod cychwynnol o 4 blynedd o 1 Gorffennaf 2025 – 30 Mehefin 2029.
* Mr Peter Waziri, am gyfnod cychwynnol o 1 flwyddyn o 1 Mai 2025 – 30 Ebrill 2026. **[Materion cyfyngedig]**
1. Ar ôl ystyriaeth, **cytunodd** y Cyngor i benodi'r Barnwr Meleri Tudur a Mr Peter Waziri yn Aelodau Annibynnol o'r Cyngor am y cyfnod a nodir uchod.
	1. **PWYLLGOR GRADDAU A CHYMRODORIAETHAU ER ANRHYDEDD**
2. Cyflwynodd Cadeirydd y Cyngor yr adroddiad o gyfarfod y Pwyllgor Graddau a Chymrodoriaethau er Anrhydedd a gynhaliwyd ar 3 Chwefror 2025 i ystyried yr unigolion a enwebwyd i dderbyn graddau er anrhydedd yn ystod seremonïau graddio’r haf a’r gaeaf yn 2025. Nodwyd fod y Pwyllgor wedi ystyried y meini prawf a nodir yn yr Ordinhad perthnasol a'r rhestr o’r graddau sydd ar gael.

Hysbyswyd yr aelodau fod y Brifysgol wedi derbyn 42 o enwebiadau am Raddau er Anrhydedd ar gyfer seremonïau graddio mis Gorffennaf a mis Rhagfyr, 2025. Yn ogystal, nodwyd bod tri unigolyn y cytunwyd yn eu cylch yn flaenorol yn parhau i fod ar y rhestr, gyda Swyddfa’r Is-ganghellor yn parhau i gydweithio â nhw i ganfod seremonïau priodol y gallant fod yn bresennol ynddynt ac sy’n cyd-fynd â’u hymrwymiadau. Nodwyd bod y Pwyllgor yn cyflwyno 17 unigolyn i'w cymeradwyo gan y Cyngor ar gyfer seremonïau haf a gaeaf 2025.

1. Ar ôl ystyriaeth, **cymeradwyodd** y Cyngor y rhestr o 17 unigolyn i dderbyn Graddau er Anrhydedd yn ystod seremonïau graddio haf a gaeaf 2025.
	1. **Y PWYLLGOR CYLLID**

Cyflwynodd Mr Eric Hepburn, Cadeirydd y Pwyllgor Cyllid, gofnodion cyfarfod y Pwyllgor Cyllid a gynhaliwyd ar 3 Chwefror 2025, a chawsant eu **nodi**. Dywedodd Mr Hepburn fod nifer o argymhellion o'r cofnodion wedi cael eu trafod yn gynharach yn y cyfarfod.

Yn ogystal, **cymeradwyodd** y Cyngor yr Adroddiadau Blynyddol a'r Datganiadau Ariannol gan Barc Gwyddoniaeth Menai Cyf a Chanolfan Datblygu Rheolaeth Gogledd Orllewin Cymru Cyf.

**24.54 FFORWM YMGYSYLLTU AR Y CYD**

**Nodwyd** adroddiad cyfarfod y Fforwm Ymgysylltu ar y Cyd a gynhaliwyd ar 10 Chwefror 2025. Croesawodd y Cadeirydd ymgysylltiad a chyfraniad cadarnhaol parhaus undebau llafur y campws, a’r diweddariad a roddwyd ynghylch cyfnod treialu’r Bartneriaeth Gymdeithasol.

**24.55 PWYLLGOR MATERION Y GYMRAEG**

**Nodwyd** adroddiad cyfarfod Pwyllgor Materion y Gymraeg a gynhaliwyd ar 28 Ionawr 2025. Croesawodd Ms Wyn, fel Cadeirydd y Pwyllgor, ganlyniad cadarnhaol Adroddiad Blynyddol Safonau'r Gymraeg 2023/24.

**Nododd** y Cyngor y byddai'r Pwyllgor yn derbyn rhagor o wybodaeth yn ei gyfarfod nesaf ynghylch nifer y staff ym mhob ysgol a all addysgu drwy gyfrwng y Gymraeg (cofnod 95).

**24.56 PWYLLGOR POBL A DIWYLLIANT**

**Nodwyd** adroddiad cyfarfod y Pwyllgor Pobl a Diwylliant a gynhaliwyd ar 12 Rhagfyr 2024. Nododd Dr Ian Rees, Cadeirydd y Pwyllgor, y drafodaeth yn y Pwyllgor mewn perthynas â'r Polisi Diswyddo Gwirfoddol (cofnod 111).

**24.57 PWYLLGOR ARCHWILIO A RISG**

Rhoddodd Syr Paul Lambert, Cadeirydd y Pwyllgor Archwilio a Risg, adroddiad llafar o gyfarfod y Pwyllgor Archwilio a Risg a gynhaliwyd ar 11 Chwefror 2025. Nodwyd bod y cyfarfod wedi'i gynnull yn wreiddiol i gymeradwyo'r Datganiadau Ariannol. Fodd bynnag, darparwyd diweddariad ar gynnydd a byddai cyfarfod pellach yn cael ei drefnu maes o law ar ôl i'r Datganiadau gael eu cwblhau. Yn ogystal, trafododd y Pwyllgor y Gofrestr Risg fel y'i hamlinellwyd ar ddechrau cyfarfod y Cyngor.

**24.58 ADRODDIADAU’R BWRDD GWEITHREDOL / Y SENEDD**

**Nododd** y Cyngor adroddiadau’r Bwrdd Gweithredol a’r Senedd.

**24.59 ADRODDIAD DAL GAFAEL AR FYFYRWYR**

Fel yr amlinellwyd yn gynharach yn y cyfarfod, **nodwyd** yr adroddiad dal gafael ar fyfyrwyr at ddibenion sicrwydd. Croesawodd y Cyngor y cynnydd a amlinellwyd.

**24.60 SELIO**

**Cadarnhaodd** y Cyngor selio’r dogfennau a restrir yn Agendum 18.

**24.61 SYLWADAU I GLOI**

Diolchodd y Cadeirydd i'r aelodau a phawb a oedd yn bresennol am gyfarfod adeiladol a chynhyrchiol, ac am fwrw ymlaen â nifer o faterion allweddol. Diolchwyd hefyd i'r tîm cyfieithu am eu cymorth.

Atgoffwyd yr aelodau o natur hollol gyfrinachol y trafodaethau yn y cyfarfod.